text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
مش كوكايين، لأ، "إندومي" حجم صغير! المساجين الأغنيا بقى عندهم خزان للـNoodles في زنازينهم، تلاقي بقى مجموعة من صغار المساجين رايحين يحاولوا يعرفوا الـPassword، "ياه! دا بيفطر بكام دا؟!" "هوليوود"، يا عزيزي، لو كانت بتورينا الحاجات دي، ما كانش حد اتبسط بالسجن! واحد من الناس اللي كانوا في الدراسة كان | Question | Masri | 209 |
بيقول: "أنا شُفت خناقات كتير بسبب الـRamen Noodles، وأعرف ناس كتير اتقتلت عشان كيس!" في كتاب Prison Ramen، بيحكي السجين السابق ومؤلف الكتاب "جوستافو ألفاريز" عن واحد من أكبر أعمال شغب السجون في "أمريكا"، وتحديدًا تحديدًا سنة 2009، الحادثة دي، يا عزيزي، اتصاب فيها 250 مسجون إصابات بالغة، الغريب، يا | Statement | Masri | 202 |
عزيزي، إنها ما اتفضّتش، العاركة ما خلصتش، غير لمّا واحد من أغنياء السجن قرر ينهيها ازاي؟ بإنه يوزع Ramen Noodles على المساجين، "اهدا، اهدا، اهدا يا ابني انت وهو، خلاص، الرجالة دي عليا، خُش اسلق الميّه!" ساعتها، يا عزيزي، المساجين أعصابهم هديت والمعركة انتهت. ليه نجرّي الدم؟ ما نجرّي الريق! | Question | Khaleeji | 214 |
الـNoodles الفورية، يا عزيزي، أثبتت قدرتها على التكيف في كل مكان وزمان، من المجاعة للنهضة الاقتصادية للسجون للواءات والمطافي وكله، لحد عربية القهوة عندنا في "مصر"، كله بيبيع Noodles، كله بياكل Noodles. "، خلاص يا ، هما دافعينلك كام؟! هه؟! أنا حاسس إن انت هتقولّي الـNoodles بقى طلعت القمر!" أنا | Question | Masri | 200 |
مش عايز أقولّك، يا عزيزي، الـNoodles راحت الفضاء، وانت لسة! في يوليو 2005، شركة "نيسين" بعتت أول كيس Noodles إلى الفضاء، وكان متفرّغ من الهوا، Vacuum Packed، الكيس، يا عزيزي، كان رايح Delivery لرائد فضاء ياباني، حطوله Noodles على متن المكوك "ديسكفري". الخطوة دي، يا عزيزي، ما كانتش هزار، الخطوة | Statement | Masri | 185 |
دي كان وراها سبب مهم، الخطوة دي توّجت مشروع قديم كان عند "موموفوكو" من التسعينات، اسمه The Space Ram، كان عايز، يا عزيزي، يطور نوع خاص من الـNoodles، ينفع يتّاكل في بيئة منعدمة الجاذبية، وخلّي رواد الفضاء يتبسطوا. يا لهوي! "مريخ" وNoodles؟! بالمناسبة، يا عزيزي، "موموفوكو" كان بيحقق هذا الحلم، | Question | Masri | 204 |
وهو عنده كام سنة؟ كام سنة؟ 94 سنة. عشان كدا، يا عزيزي، بأنصحك في هذا البرنامج احلم، حاول، عافر، هتحقق! وآدي دقني، لو انت عايش على الـ"إندومي"، ووصلت 94 سنة! ابقى هات واحدة من اللي هي Spicy، بتموّت على طول دي! "، أنا عندي سؤال، شبه السؤال بتاع في فيلم | Question | Khaleeji | 181 |
. هما الـNoodles والـ دُول مش نفس الحاجة؟!" عزيزي، انت وقعت في الخطأ الأشهر. "إيه يا ؟! إيه اللي حصل؟! أخرج خروج درامي، أغيب غياب مأساوي، أعود عودٌ أحمد. زي ما بأحكيلك، يا عزيزي، اختراع زي دا سمّع في العالم كله، وانت عارف، يا عزيزي، لمّا قهوة بتنجح في شارع، | Question | Iraqi | 189 |
بيتفتح جنبها 6 قهاوي! لمّا مطعم شاورما بينجح، بيفتح جنبه 12! كل واحد بيشوف اسم ابنه وجنسيته، ويظبطهم جنب بعض! ولو متاخدين، يحط جنبهم "الأصلي"، ولو مش متاخدين، يحط برضه "الأصلي"! وحتى لو نجح وعنده فروع أخرى، يقوم قايلّك: "ليس لدينا أي فروع أخرى"! فاكرينها روشنة! ما تنجح يا أسطى | Statement | Masri | 219 |
وافتح فروع أخرى يا أسطى، مش عيب! المهم، يا عزيزي، نرجع للـ"إندومي"، في بداية، يا عزيزي، التمانينات، "إندونيسيا" ضربتها أزمة طاحنة. "، أرجوك، طمني على سكان ، لأنهم دايمًا في بالي." للأسف، يا عزيزي، سكان "بالي" كان حالهم زي سكان "إندونيسيا" كلهم، لا يوجد رُز، وما فيش رُز، دي كارثة! | Statement | Masri | 216 |
ساعتها، يا عزيزي، "سودونو ساليم"، واحد من أكبر رجال الأعمال هناك، حد Tycoon، الراجل اللي كان أيضًا مقرب من دواير السُلطة، بينجح في إقناع الرئيس الإندونيسي إن "ما فيش بديل غير إننا ننشر الـNoodles الفورية." "ياه يا ! معقول قلبك على الشعب الإندونيسي؟!" "أكيد طبعًا، بس أنا برضه عايز أفتح | Question | Masri | 205 |
مصنع Noodles، وأعمل أرباح وكدا. أنا خلاص استوردت مكن كبير جدًا من ، وعايز أشتغل يعني." اللي بيحصل، يا عزيزي، بتحصل مفاجأة مش في الحسبان. - "إيه هي يا ؟" - أزمة الرُز بتتحل. "دا أنا أروح فيكم في داهية! فيه إيه؟! يعني إيه أزمة الرُز تتحل؟! دا أنا ودّيت | Question | Khaleeji | 183 |
فلوسي كلها في طعم اللحمة البقري! يعني إيه؟! مش هيبقى فيه طلب على الـNoodles؟! هي الناس بقت تاكل رُز؟!" الراجل، يا عزيزي، لقى إن حجم سوق الـNoodles صغر، وهو صرف فلوس كتير في الـNoodles، فالحل قُدّامه هنا مش إن هو يغيّر النشاط، لأ، "أنا أبلع السوق." وتحت غطاء الشراكة، "سودونو | Question | Masri | 197 |
ساليم" بيستولى على الشركة المنافسة ليه، الشركة اللي بتمتلك علامة تجارية ناجحة وتُدعى اسم الحلقة، "إندومي". في الصفقة دي، يا عزيزي، "سودونو" استغل نفوذه، وعلى حسب بعض المصادر، كان هناك بعض من الفساد، أرجوك، ما حدش يحط حاجات مسرطنة في الـ"إندومي" بتاعتي! أنا بأقول: "بعض المصادر". مش هيبقى انتم والرئيس | Statement | Masri | 216 |
"بوتين"! واتسمت الشركة الجديدة "إندوفود"، الإندونيسيين، يا عزيزي، على الناحية التانية، ما كانوش زي الأمريكان، الـ"إندومي" ما كلتش معاهم، الجيل الكبير بصوا كدا، وقالولك: "إيه الهبل دا؟! هنبدّل إيه برُز؟!" ساعتها، "إندوفود" هتغيّر استراتيجيتها تمامًا، واضح إن أولياء الأمور مش جايين معانا سِكَة، لا احنا حابينهم، ولا هما ح... | Question | Khaleeji | 249 |
نقعد في الـCanteen مع العيال الصغيرة." بدأوا، يا عزيزي، يستغلوا انتشار التليفزيون في الوقت دا، في إن هما يوصلوا للأطفال، يعملولهم إعلانات دمها خفيف، تشدهم، وانتقلت الحملة من التليفزيون للراديو والمجلات، كل هدف الـCampaign دي إنها تخلّي الـ"إندومي" جزء من حياة الطفل، السبانخ بتاعة "باباي"، الطفل الإندونيسي من دُول لمّا | Statement | Masri | 225 |
ياخد حباية الـ"إندومي" دي كلها على بُق واحد، زي "باباي"، يقدر يواجه أعداءه ويطلعله عضلاته ويطلع! قد يبدو، يا عزيزي، إن دي طريقة رخيصة في الدعاية، زي ما بأحكيلك عنها كدا، إلا إن الطفل الإندونيسي اشترى، ولو الطفل اشترى، يبقى انت ضمنت أبوه وأمه، انت معاك، يا عزيزي، Salesman يوم | Statement | Masri | 211 |
ما يحبك، هيبقى أهله رهينة، رهينة لعياطه وبكائه وزَنّ أمه! الطفل، يا عزيزي، من دُول، Marketer مش هيبطّل عياط، لحد ما انت تبيع، ومش هياخد منك نسبة، واجتماعيًا بقى، انت لامع، انت اللي بتفرّح الأطفال. جمهور مضمون! أمّال عاملينلهم كرتون ليه؟! خُد بالك! اكتشفنا خلاص، الموضوع الكبار والشباب، قُدّام ما | Question | Khaleeji | 222 |
بيكملوش معانا، يقعد يقولّك: " بقى سطحي، اتغيّر عن زمان." أنا طلعت خايب! طلعت خايب إن أنا ما اشتغلتش على الفئة دي من الأول! الواحد من دُول بيشتيريله الـ"لابوبو"، يعملّه 80 مليون مشاهدة! أنا لفّيت التاريخ شرق، غرب، ما شُفتش ربع الرقم دا! شوف قنوات الأطفال! أنا بجد اتضحك عليا | Statement | Khaleeji | 207 |
وضيّعت عمري! أنا عايز عزيزي الصغير، مش عزيزي الكبير، اللي بيقعد ينتقدني، ومش عاجبه حلقاتي! أنا حلقاتي سطحية؟! أنا هأعمل محتوى "الدحّيح Kids"، World War 1، World War 2، Cold War، يح! Civil War، اوعى! "قناةُ قادة المستقبل"! استراتيجية اللعب على الطفل استراتيجية مشهورة جدًا، | Question | Masri | 181 |
النهاردة، بيسميها الباحثين... بالبلدي كدا، يا عزيزي، "قوة زَنّ العيال"، ومن هنا، يا عزيزي، الـ"إندومي" طارت، واكتسحت السوق الإندونيسي، وبقت هي الأكلة الأولى في "إندونيسيا"، بس تحت اسم "إندوفود"، زي ما قُلتلك. المكاسب الضخمة دي خلّت صاحبنا يفكر في التصدير لبرة، "هنروح على فين؟ نروح على ، ؟ لأ، راح | Question | Khaleeji | 223 |
هناك، احنا عايزين حاجة Creative، احنا نروح لناس ما يعرفوش الكلام دا خالص، لا شافوا حادثة الفندق، ولا يعرفوا الـRamen Noodles... ." "اشمعنى يا ؟!" "هي ." الراجل بص، لقى "نيجيريا" ينطبق عليها عدد من المواصفات، خادماه أوي في مشروعه، في الوقت دا، "نيجيريا" كانت أكبر بلد من حيث الكثافة | Question | Iraqi | 187 |
السكانية في "أفريقيا"، تعدادهم في التمانينات كان 90 مليون، كمان، عندهم عدد شباب كبير جدًا قادر يتقبل فكرة تغيير الأكل، خصوصًا، إن فيه هناك أزمات غذائية متكررة. شايف بيلعبوا على إيه يا لا؟! شايف يا ولا؟! شايف المنحة من قلب المحنة يا ولا؟! شايف الأمل من وسط الألم؟! حتى "مينا"، | Question | Masri | 200 |
فيها "أمين". وبالفعل، في نهاية التمانينات، بدأت "إندوفود" تصدّر لـ"نيجيريا"، المشكلة، الناس لسة ما تعرفش إيه الأكلة دي أصلًا، ساعتها، بدأوا يعملوا خطة تسويق ذكية جدًا، "هنوزّع عينات مجانية على التجار، ونشرح للناس ازاي بتتعمل." طب إيه؟ هتركّزوا على العيال الصغيرة زي ما حصل في "إندونيسيا"؟ "لا، لا، لا، الطفل | Question | Masri | 233 |
الإندونيسي هناك متدلع وبخدود، عايز حد يفضل يحايله: كوتي، كوتي، يلّا، اشتري . إنما هنا في ، الظروف صعبة شوية، احنا هنروح للأمهات على طول." بأسمّيهم، يا عزيزي، في الأُسرة الدولة العميقة! الست الغلبانة اللي عندها 9 أو 10 عيال في دولة ظروفها وحشة، ومع ذلك، مضطرة تنزل وتشتغل، عشان | Statement | Masri | 204 |
تساعد في البيت، لسة بقى هترجع وتطبخ وتأكّل 10 عيال؟! قصة كبيرة! إنما بقى لو هناك عندنا مُنتَج رخيص، سهل التحضير، العيال بتحبه، ودّي، ودّي! بنشوف، يا عزيزي، في بداية التسعينات، انفجار شعبي للـ"إندومي" في "نيجيريا"، شعبيتها بتعدّي شعبية "أموكاشي" هناك! "ساليم" وشركته بنوا هناك مصنع، والمصنع بقى اتنين، النهاردة، | Question | Masri | 241 |
يا عزيزي، فيه 10 مصانع "إندومي" في "نيجيريا"، الأكلة تحولت إلى الأكلة الشعبية الأولى في البلد هناك. على حسب، يا عزيزي، استبيان اتعمل في "نيجيريا"، %60 من الناس في "نيجيريا" كانوا فاكرين إن أكلة الـ"إندومي" أكلة أصلًا نيجيرية، تخيل، يا عزيزي، لمّا حد يجيلك ويقولّك: "الفول Actually، اللي انت بتاكله | Statement | Iraqi | 207 |
وبتفطر منه كل يوم، كولومبي." هو كان كدا! "نيجيريا" تحولت إلى واحدة من أكتر الدول في العالم اللي شعبها بيستهلك "إندومي". وكالعادة، يا عزيزي، كقانون الحبكة الدرامية، طالما أنا مبتسم وسعيد وبأهلل، لازم يحصل Drop، وهنا، يا عزيزي، الـ"إندومي" بتتعرّض إلى هزة تاريخية، كارثة هتضرب عرشها لسنين طويلة، ضربة لسة | Statement | Masri | 224 |
مأثرة فيها لحد هذه اللحظة. | Statement | Masri | 20 |
خلّيني، يا عزيزي، أحكيلك دلوقتي عن رعب الـ"إندومي" القاتل، سنة 2004، يا عزيزي، بتطلع إشاعة عن شاب عنده 24 سنة مات، يا عزيزي، بعد ما كَل "إندومي"، وفيه مجموعة تانية غيره دخلت المستشفى. وانت عارف، يا عزيزي، الحالة إياها دي، متخيل؟ احنا في 2004، أيام منتديات الإنترنت والـ"إيميلات" بتاعة الأمير | Question | Iraqi | 215 |
النيجيري، و"البنت اللي كانت تسمع الأغاني وقت الصلاة، وشوف إيه اللي حصلّها!" فيديو لكائن بحري قاعد في البانيو كداهو! فيديو ما تحبش تشوفه! دلوقتي بس، فالحين بيقولوا: "، على فكرة، بيقول معلومات غلط، والمعلومات الحقيقية موجودة في الكتب." ارجع، يا حبيبي، سنة 2004، شوف كمية الـ"لينكات" اللي كنت بتفتحها بالغلط! | Statement | Khaleeji | 221 |
دا انت فيه مطورين عملوا على قفاك فلوس من الـ"لينكات" المزيفة، اللي كنت بتفتحها وبتبعتها للناس! أي حد بيقولّك: "شاهد التسريب"، "اضغط الرابط أدناه"، | Statement | Iraqi | 109 |
كنت بتفتحهم، شُفتك! أنا بأشوفك حاجة معيّنة في شخصيتي، جوايا، بأرد عليها! الجهات المسئولة في "نيجيريا" بتعمل تحقيق، وبتعلن: "يا جماعة، الراجل مات، عشان كان عيّان، كان عنده تضخم في القلب، الـ ما لهاش دعوة خالص." مش معنى إن واحد مات في العربية، إن العربية هي السبب. مش معنى إن | Statement | Masri | 199 |
واحد مات في شقته، إن شقته هي اللي بتقتل. ما حدش، يا عزيزي، بيصدّق الكلام دا، والكل بيطلع يقول إن الحكومة كدابة! الشركة وقتها مبيعاتها بتنزف آه، بس بتقرر تعمل حركة ذكية، "أنا مش هأحط نفسي في مركب الحكومة وأحاول أنفي الإشاعة، لأ، أنا هأطلّع بيان، أقول: والله، يا جماعة، | Statement | Khaleeji | 201 |
معاكم حق، احنا لقينا بالفعل شُحنة في السوق بتجيب أمراض، معاكم حق، وسحبناها فعلًا أول ما الحكومة قالتلنا ونبهتنا، ما ينفعش التسيب دا! احنا اللي غلطانين. دا في الشُحنة دي بس، ما تخافوش." وبنشوف مدير الشركة بيظهر في أحد أشهر البرامج في "نيجيريا"، بيطلع مع Madam "كايلا الشاذلي"، - ويعمل | Statement | Khaleeji | 209 |
إيه بقى؟ - "هيعمل إيه يا ؟" | Question | Masri | 23 |
هياكل "إندومي" على الهوا. "أهو، ما حصلّيش حاجة أهو، سليم، زي الفُل. | Statement | Khaleeji | 54 |
كمان واحدة؟" الشركة، يا عزيزي، بدأت تجيب صحفيين وإعلاميين يتكلموا على المُنتَج، بقينا بنعمل لجان! نرُش شوية ذباب إعلامي كدا! بس برضه، الكلام دا ما كانش كفاية، والناس ما صدّقتش براءة الـ"إندومي". بس الشركة، الناحية التانية، برضه ما بتستلمش، وبيفكروا: "واضح إن احنا بعدنا أوي عن الأطفال الصغيرين في الدعاية." | Question | Khaleeji | 224 |
بدأوا، يا عزيزي، ينزلوا للعيال الصغيرة في المدارس، ويوزعوا عليهم "إندومي"، | Statement | Masri | 57 |
الشركة بتعمل حملة عبقرية اسمها... "انت مؤمن بالـ." حملة بتركّز على البياعين الصغيرين، "عايزين نخلّيهم سفراء للمنتج دا، ويحسّنوا من صورته، نفيدهم، ونستفيد منهم. هنعملّهم أكشاك صغيرة، ونوفرلهم البضاعة بأسعار منخفضة، بشرط إن الأكشاك دي تبقى قريبة من المدارس والمصانع والشركات، شوف الـTarget Audience فين، واقعد جنبه." كل دا... | Statement | Masri | 234 |
المُنتَج يتباع، والناس ترجع تثق فيه، ودا، يا عزيزي، بيخلّي الشركة تعمل Remontada تاريخية في السوق النيجيري. "نيجيريا" و"إندونيسيا" أمثلة كويسة على نجاح عظيم، لمُنتَج هيروح لـ100 بلد بعد كدا، ويبقى عنده حجم إنتاج مرعب، بيوصل لـ19 مليار عبوة سنويًا، تقريبًا مرتين سكان "الأرض"، "إندومي"، يا عزيزي، تقريبًا سُدس سوق | Statement | Iraqi | 241 |
الـNoodles الفورية في العالم، على مستوى، يا عزيزي، الـNoodles ككل. فعلى حسب إحصائية اتعملت سنة 2024، وصل استهلاك الـNoodles العالمي، كل الـBrands، كام يا عزيزي؟ 123 مليار وجبة في السنة، عايزك، يا عزيزي، تحاول تتخيل معايا الرقم، يعني، لو كل كيس أو كوباية "إندومي" بتاخد 3 دقايق تحضير، وانت جيت | Question | Masri | 199 |
بنفسك تعمل الـ123 مليار وجبة دُول، اللي هما يتّاكلوا في سنة عالميًا، عارف انت كشخص ممكن تحتاج أد إيه؟ 700 ألف سنة عُمر، 700 ألف سنة بتسلق. طبعًا، يا عزيزي، حجم الاستهلاك الضخم دا اترجم لفلوس، فلوس كتير أوي كمان، على حسب أحد التقديرات، حجم السوق العالمي للـNoodles الفورية تقريبًا | Question | Iraqi | 204 |
60 مليار دولار، مع توقعات إنه يوصل لـ100 مليار في الـ10 سنين الجايين. "، عندك، استنى دقيقة، انت قُلت كل حاجة، بس نسيت أهم حاجة، مش أنا اللي هأسألك السؤال دا، ماما هي اللي هتسأل." "ازيك يا يا حبيبي يا ابني." | Statement | Masri | 148 |
الله! مامة عزيزي؟! هو إيه الأشكال اللي انتم جايبينها دي صحيح؟! "فهمت الـ بتاعك يا ! خلّيني، أرجوك، أسألك سؤال وأقولّك: هل الـ مضرة، ولّا مش مضرة، على حسب الرأي العلمي، اللي انت بتدّعي إن انت بتفهم فيه؟" | Question | Masri | 157 |
بصراحة، يا عزيزي، حاولت أعمل أم، بس مش عارف الـTone ليه جه وزة! فيه أم بتتكلم كدا؟! دي أم عايزة دُرة! الحقيقة، يا مامة عزيزي، خلّيني أقولّك الحقيقة في وشك، الـ"إندومي" وغيرها من علامات الـNoodles التجارية بالتأكيد، لا بتموّت ولا بتجيب سرطان، العالم فيه أسباب وفاة كتير أكتر من الـNoodles. | Question | Masri | 203 |
ولكن، يا عزيزي، الحقيقة، عشان ما أبقاش ضلالي وما تقولش عليا Sponsored وقابض، والله العظيم ما خدت قرش! والله حتى ما خدت طبق "إندومي"! حتى مكرونة "الملكة" لم تمسّي عليا بأي شيء! بس خلّيني أقولّك، يا عزيزي، هناك فيها بعض التحديات الصحية فيها مشاكل، "منظمة الصحة العالمية" مثلًا بتحذر من | Statement | Khaleeji | 205 |
استخدام كمية الصوديوم العالية، هذه المستويات العالية من الملح، اللي أحيانًا بتوصل في الـPacket الواحد لـ2000 مليجرام صوديوم، دي ببساطة شديدة كمية الملح اللي انت المفروض تاكلها في يومك كله، مش مجرد كيس أكل على الواقف، لأ. وعلى حسب كلام "منظمة الصحة"، فالمشكلة مش في أكل كيس واحد، المشكلة إن | Statement | Masri | 193 |
انت ما بتاكلش كيس واحد، احنا بنحط 4! بتاكل نصيبك، ونصيب "عبد الواحد"! "منظمة الصحة العالمية" شايفة مثلًا التكرار بتاع مش كذا مرة في اليوم، كذا مرة في الأسبوع، دا كتير، على الـLong-Term، 3 لـ4 مرات في الأسبوع، ممكن يعملّك مشاكل صحية. أما بقى "منظمة الأغذية والزراعة"، الـFAO، بتصنّف الـNoodles | Statement | Khaleeji | 213 |
الفورية ضمن الأطعمة فائقة المعالجة، Highly Processed، دا مش Highly كمان، دا Ultra Processed، ودي مرتبطة بأمراض زي القلب والسِمنة والسُكّري، لأنها بتخلّي الجسم ياخد سعرات كتير من غير فايدة حقيقية، أو كما يقول كابتن الـGym: High Calories, Low Nutrition. أما بقى "إدارة الغذاء والدواء"، الـFDA، مش بتمنعها، ولكن بتقولّك: | Statement | Masri | 194 |
"قلّل منها." بتوصيك بدا. باختصار، يا مامة عزيزي، الـ"إندومي" ليست خطر، ولكن تكرار أخذانها على المدى الطويل ممكن يعمل مشاكل، زيها زي أي عادة، الخطر هنا ليس فوري، ولكنه تراكمي. تاني، يا عزيزي، هي ليست مسرطنة، ليست مميتة، مش هتاكلها، تموت، مش هتاكلها، يجيلك سرطان على طول، على حسب كلام | Statement | Masri | 211 |
وزارة الصحة المصرية ما بتقول، "هي مجرد أكل غير صحي، وما ينفعش نعتمد عليه لوحده." طبعًا، تاني، يا عزيزي، أنا بأقول الكلام دا في ضل ظروف اقتصادية والناس ممكن ما يبقاش معاها إنها تاكل، وبالتالي، الأكلة دي تبقى أرخص، ودا نفس الوضع في "أمريكا"، بيستهلكوا الـHasty Food، لأنه ببساطة أرخص، | Statement | Khaleeji | 207 |
في المجاعة، يا عزيزي، اللي تعرف تاكله، كله، ولكن أنا بأتكلم، في حين توفر منتجات أكثر صحية، معاك فلوسها، Accessible، فهي Definitely أحسن من دا. دا كله، يا عزيزي، لازم يتحط في سياق الـ"إندومي" والـInstant Noodles حل مهم جدًا في الطوارئ، في الأزمات، لأن هو Option رخيص، Option سريع، Option | Statement | Iraqi | 181 |
عنده Shelf Life طويلة، يقدر يقعد ويتخزن ويتعان لفترات طويلة، ومهم جدًا جدًا في الطوارئ. برنامج التغذية العالمي مثلًا، الـWFP، بيحطها في الوجبات وقت الأزمات، بس بيحط معاها رُز وعدس، عشان يزوّد من القيمة الغذائية، أو بيحاولوا يحسّنوها بإن هما يحطوا خضار أو بيض، خصوصًا، في المدارس ومخيمات اللاجئين، مع | Statement | Khaleeji | 217 |
الأطفال. لو رُحت، يا عزيزي، "اليابان"، ممكن تزور أماكن كتير، ولكن بما إنك شُفت هذه الحلقة، فأنصحك تروح إلى متاحف الـNoodles، "اليابان" عندها متحفين كبار للـNoodles، اللي هما، زي ما شرحتلك، يا عزيزي، بيشوفوا إنها شهدت لحظة فارقة في تاريخهم، في المتحفين، هتشوف نسخة من الكوخ بتاع "موموفوكو"، الكوخ اللي | Statement | Khaleeji | 217 |
كان بيجرب فيه، والكوخ اللي شهد ميلاد أسطورته، وهتعرف ليه حكاية الـNoodles أكبر من مجرد اختراع. المهم هنا مش بس الأسطورة، ولا إن احنا نعمل من "موموفوكو" بطل لحكايتنا، وإنما المهم هنا هو الدرس اللي هنفهمه. بنشوف اليابانيين في متحفهم بيحاولوا يشرحوا للأجيال الجديدة إيه اللي ممكن يتعلموه من قصة | Statement | Masri | 207 |
الـNoodles، المتحف بيختصر فلسفة "موموفوكو" في 6 حاجات، | Statement | Masri | 39 |
الحاجة الأولى... ما تكتفيش بالموجود، وخلّي عندك فكرة جديدة تحطها. "موموفوكو" ما حاولش يعمل طبق Ramen أحسن، الراجل اخترع مفهوم جديد للتخزين، للتعامل. | Statement | Khaleeji | 112 |
الدرس التاني... عمرك ما هتلاقي إلهام في مكتبك، بين الـ4 حيطان، "موموفوكو" شاف التيمبورا، هي اللي ألهمته، أكلة تانية، ما لهاش علاقة باللي يعمله، بس نوّرت عنده فكرة. | Statement | Khaleeji | 116 |
الدرس التالت... ارعى الفكرة، لو سيبت فكرتك، مهما كانت عظيمة، هتموت منك! الراجل فضل يطور ويشتغل، ويجرب يمين، ويجرب شمال، لحد ما في الآخر، الـNoodles بتوصل للفضاء. | Statement | Khaleeji | 116 |
الدرس الرابع... ما ينفعش، يا عزيزي، تشوف المشكلة من زاوية واحدة، "موموفوكو" فشل مئات المرات، لكن في كل مرة، كان بيتعلم حاجة جديدة، بيكسب زاوية جديدة، أشهر مثل على كدا، لمّا خد وجهة نظر الأمريكان، ودا غيّر شكل اختراعه تمامًا. | Statement | Khaleeji | 168 |
الدرس الخامس... لا تقبل بالوضع الراهن، "موموفوكو" كان ممكن يشوف الناس جعانة، ويقول: "هأعمل إيه؟ هو أنا الحكومة؟! هما مسئولين! يلّا، منهم لله الأمريكان!" ويروّح بيته، ويتعشى وينام. هو، يا عزيزي، فكر ازاي يروح ويجرب ويحاول ويخترع، ويا يفشل، يا ينجح. | Question | Masri | 188 |
ها يا "ميزو"، ركّز معايا، ما تكشفنيش، كل الجيران بيقولوا عليك غبي! طب ما عندهم حق يا ماما. يلّا، جاوب. أين وقعت معركة "حطّين"؟ معركة "حطّين"؟! أيوة يا حبيبي. طب ادّيني أمارة. آه يا أمّا! طيب، بلاش دي، صعبة. آه، بلاش، صعبة! مش حلوة! يا حبيبي، اسم المعركة من اسم | Question | Khaleeji | 207 |
المكان. يعني مثلًا، أين وقعت غزوة "بدر"؟ - دي سهلة. - الحمد لله. غزوة "بدر"، دا حتى من اسمها، يا ماما. اللهم صلِّ على النبي! أكيد في مدينة "بدر". آه يا حِزني يا أمّا! على كدا بقى، حرب أكتوبر وقعت فين؟ أكيد في "6 أكتوبر"، بعد "جهينة" على طول. أستغفر | Question | Masri | 187 |
الله العظيم يا رب، بجد مش قادرة، مش قادرة! "الحُصَري"؟! طب بابا ذنبه إيه؟! أنا اللي أخطأت! | Question | Masri | 71 |
أنا اللي ما اخترتش صح! | Statement | Khaleeji | 17 |
انتي... انتي أم مش تقدمية، على فكرة! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! في واحد من أيام سنة 11 هجريًا، صحيت "المدينة المنورة" على خبر مزلزل، المرض اشتد على النبي، صلى الله عليه وسلّم، وغلبته الحُمى، ومات! مرض النبي ما كمّلش | Statement | Masri | 201 |
أسبوعين، أغلب الناس كانوا فاكرين، أو تمنوا، إنها تكون وعكة بسيطة، عشان كدا، أهل "المدينة" من المهاجرين ومن الأنصار لمّا سمعوا هذا الخبر، خبر وفاة النبي، كانوا في حالة ذهول! | Statement | Khaleeji | 125 |
وقتها، خرج الصحابي "أبو بكر الصدّيق" على الناس، وتلا الآية الكريمة... الآية دي، يا عزيزي، كانت بتفكّر الناس إن "محمد" رسول من عند الله، ولكنه بشر، بيموت في النهاية، الآية دي برضه، يا عزيزي، حملت نبوءة، وهي الانقلاب على الأعقاب. الأعقاب هو جمع "عَقِب" اللي هو الكعب، المعنى الحرفي للكلام | Statement | Masri | 202 |
هو إن الواحد يمشي أو يرجع ورا، والمعنى المقصود هنا رجوع الناس لما كانوا عليه قبل الإسلام، ودا، يا عزيزي، بالظبط اللي بيحصل في جزيرة العرب بعد وفاة النبي. صحيح، يا عزيزي، إن مساحة هذه الدولة في الوقت دا كانت هي كل الجزيرة العربية، ولكن معظمها قبائل دخلت الإسلام بعد | Statement | Iraqi | 188 |
فتح "مكة" 8 هجريًا، ودا معناه إن عمر الدولة دي يا دوب 3 سنين، وكتير من القبائل اللي دخلت الإسلام في هذا الوقت كان ما زال بداخلهم حقد قَبَلي، "ازاي احنا قبائل زي و و و اللي موجودين في وسط وشرق الجزيرة العربية، ازاي احنا نخضع لناس موجودين في ، | Statement | Khaleeji | 176 |
ناس في غرب الجزيرة العربية؟! مين و مين و مين اللي هنتّبعهم؟!" لدرجة، يا عزيزي، إن "مسليمة" لمّا ادّعى النبوة، | Question | Masri | 84 |
فيه شخص اسمه "طلحة النميري" قالّه... "ربيعة" دا، يا عزيزي، يبقى فرع العرب اللي منه بني "حنيفة"، واللي منهم مين؟ "مسليمة". و"مُضَر" دا فرع "قريش" اللي منهم النبي، وبالتالي، موت النبي زي ما أصاب "مكة" و"المدينة" باضطراب وحزن، فهو برضه، كان فرصة مثالية لأي حد عايز ينقلب على سُلطة الدولة. | Question | Khaleeji | 210 |
بعض الأقوام، زي بني "تميم" مثلًا، قالتلك: "احنا مش هندفع زكاة." وامتنعت دي معناها مش إن هما قالوا إن احنا "ما فيش حاجة في الإسلام اسمها زكاة." ما أنكروهاش، لأ، قالوا: "احنا مش هندفع زكاة لمركز الدولة." اللي بيمثله "أبو بكر الصدّيق". ورغم إن هما بالشكل دا ما زالوا مسلمين، | Statement | Masri | 207 |
إلا إن الصحابي "أبو بكر" كان فاهم كويس أوي إن أفعال زي دي | Statement | Masri | 41 |
هتفتح بعد كدا الباب لتمرد أكبر. العِقال دا، يا عزيزي، يبقى الحبل. الحقيقة، يا عزيزي، إن الامتناع عن الزكاة لم يكن التمرد الوحيد، حصلت مثلًا في "اليَمَن" حركات رِدّة في قبائل زي "أسد" و"غطفان"، ابتدا يظهر ناس بيدّعوا النبوة، ومنطقة زي "اليمامة"، اللي فيها بنو "حنيفة"، اللي هما بتوع "مسيلمة"، | Statement | Masri | 219 |
حصل فيها ارتداد كامل واستعداد لحرب مع المسلمين! كل دا، يا عزيزي، بيحصل، وفيه أعداء حقيقيين على حدود الدولة، أعداء كبار، الروم والفُرس، كل دا، يا عزيزي، كان مدركه "أبو بكر الصدّيق". دا، يا عزيزي، ممكن يبقى غريب بالنسبالنا شوية، لأننا دايمًا متعودين على صورة "أبو بكر الصدّيق" كشخص حليم، | Statement | Masri | 211 |
عاقل، هادي، لكن دلوقتي بنشوفه مش هيتهاون، مش هيتهاون في حبل، فما بالك بقى بناس بترتد عن رسالة رسول الله؟! ولكن الكلام سهل، والإرادة السياسية جميلة وكل حاجة، بس تنفيذها، يا عزيزي، يحتاج Execusion، كفاءة حربية، | Question | Masri | 150 |
ومن هنا تحديدًا، بتبدأ الأسطورة العسكرية... حروب الرِدّة، يا عزيزي، كانت البداية، بسرعة يتحرك جيش المسلمين لديار "أسد" و"غطفان" وفورًا بيعيدوهم لطاعة الدولة. ولكن، يا عزيزي، الصعوبة الأكبر بتبقى في منطقة اسمها منطقة "اليمامة"، اللي هي كان فيها مين؟ "مسليمة"، | Question | Masri | 191 |
فكتب "أبو بكر الصدّيق" لـ"خالد بن الوليد" وقال... وبالفعل، بيتحرك لهناك ومعاه جيش من 13 ألف من المهاجرين والأنصار، ولمّا وصل مكان اسمه "عقرباء"، لقى بني "حنيفة" اجتمعوا تحت قيادة "مسليمة"، وعددهم بقى كام؟ 40 ألف، هو 13 ألف، و"مسليمة" 40 ألف. | Question | Masri | 183 |
خطب فيهم "مسليمة" وقال... خطبة "مسليمة" عبّرت عن المعركة كصراع وجودي، ولازم طرف يسحق فيها الطرف التاني، عشان يعترف بالهزيمة. وبالفعل، يا عزيزي، بيصطدم الجيشين، وفرق العدد عمل أسوأ حاجة ممكن تحصل لقائد عسكري، جيش المسلمين ارتبك، والجنود دخلوا في بعض، اختلطوا ببعض، والصفوف اتفرّقت، والناس بدأت تهرب، المفاجأة إن | Statement | Masri | 234 |
بني "حنيفة" كانوا بيقاتلوا بضراوة غير عادية، لدرجة إن هما وصلوا لخيمة "خالد بن الوليد". من الحوادث المشهورة في اليوم دا، إن أحد الصحابة، وهو "ثابت بن قيس بن شمّاس" حامل راية الأنصار، حفر حفرة، يا عزيزي، ونزل فيها لحد ركبته، عشان يفضل واقف وما يتراجعش، فضل في هذه الحفرة | Statement | Khaleeji | 192 |
لحد ما مات. و"زيد بن الخطّاب"، أخو "عمر بن الخطّاب"، حامل راية المهاجرين، | Statement | Khaleeji | 52 |
اللي فضل يتقدم، والناس بتهرب من حواليه، وهو بيقول... لحد، يا عزيزي، ما بيموت هو كمان! وفي الفوضى دي، وهذه الحالة من الهلع، "خالد بن الوليد" بيقرر إن هو يعيد تنظيم الجيش، ولكن بقى المرادي على أساس صِلات الدم، يعني إيه؟ هنقسّم المجموعات لمجموعات من عشيرة واحدة، أو أُسَر واحدة، | Question | Khaleeji | 196 |
بحيث، يا عزيزي، إن كل مقاتل يبقى شايل اسم عيلته وأبوه وأعمامه، فلو تخاذل، مش هيبقى بيخذل نفسه بس، لأ، دا هيبقى بيخذل أهله واسمه، | Statement | Masri | 99 |
ومشي "خالد" بين الصفوف، وكان بيتوصف في اليوم دا بإنه... ودام القتال بضراوة وبعنف غير مسبوق، وكل طرف، يا عزيزي، مستميت على هزيمة الطرف التاني، لحد ما بيقدر جيش المسلمين إنه يتقدم ويحاصر بني "حنيفة" ويقتلوا "مسليمة"، وبكدا، ينتهي خطر آخر وأقوى المرتدّين. وبنشوف كُتُب، زي "الكامل" لـ"ابن الأثير"، | Statement | Khaleeji | 225 |
وصفت "خالد بن الوليد" في المعارك دي، وقالت... "خالد بن الوليد" بمعايير زمنه هو فارس مغوار، أثبت كفاءته في كل المعارك اللي دخلها، ولكن المفارقة إن كفاءته، يا عزيزي، لو تأملت، هتلاقيها مش فريدة بمقاييس زمنه بس، لأ، دي ممكن تبقى فريدة بمقاييس زمننا احنا كمان، كُلّية أركان الحرب الأمريكية | Statement | Masri | 206 |
عملت، يا عزيزي، عنه دراسة سنة 2012، حلّلت فيها حملاته ضد الفُرس، بمنطق فن العمليات الحديث. التحليل، يا عزيزي، كان بيقول إن هو طبّق مبادئ عسكرية متقدمة جدًا لسة ليها قيمتها لحد النهاردة، المكتبة العسكرية العالمية ضمّت كُتُب كاملة بتركّز برضه على نفس الفكرة بنشوف مثلًا كُتُب زي The Great | Statement | Masri | 209 |
Arab Conquests وThe Early Islamic Conquests. والسؤال هنا، ازاي هذا الرجُل في القرن السابع قِدِر إنه ينفّذ أو يبتكر تقنيات عسكرية ما يتمش تدوينها غير بعض قرون؟ عشان نفهم دا، يا عزيزي، خلّينا نحاول نبص على هذا الموضوع بعيون عسكرية، مش بس بعين التاريخ. وزي أي محلل استراتيجي، يا عزيزي، | Question | Khaleeji | 185 |
خلّينا نبص في البداية على الخريطة، خريطة جزيرة العرب، مسرح العمليات، هنشوف ساعتها الروم البيزنطيين والفُرس الساسانيين، أكبر قوّتين في العالم، والمنطقة، ما شاء الله، بتغلي، ساحة حرب مستمرة بينهم، من سنة 602 لسنة 628 ميلاديًا. للمفارقة، يا عزيزي، الحروب دي استنزفت الإمبراطوريتين، "هرقل" إمبراطور "بيزنطة" في الآخر نجح إنه | Statement | Khaleeji | 232 |
يكسب "كسرى الثاني"، آه، دا حصل، ولكن الاتنين كانوا بعد هذه الحرب مُنهَكين، انت عارف، يا عزيزي، الحرب بتجوّع! مدن منهارة، جيوش مُنهَكة، خزائن فاضية. الروم، يا عزيزي، على الورق لسة أقويا، ولكن مشكلتهم إنهم متشتتين بخلافات داخلية، والفُرس في حالة أسوأ، فوضى بقى وحروب أهلية بعد مقتل "كسرى"، كأنك | Statement | Iraqi | 220 |
شايف 2 ملاكمين عواجيز في الجولة الـ12، واقفين بالعافية على رجليهم! هنا، يا عزيزي، العرب كانوا هما الـUnderdogs، اللاعب الجديد على الساحة، بعد ما كانوا طول الوقت على الهامش، زي ما تقول، بتبدأ تحصل تغيرات مهمة تفتحلهم الطريق وتفضّيلهم الساحة. القبائل القوية في المنطقة العربية وقتها كانت يا إما متحالفة | Statement | Khaleeji | 208 |
مع الروم يا إما متحالفة مع الفُرس، وبتدور في فلكهم، ولكن القبائل دي انهاروا قبلها بسنين، مثلًا، الغساسنة، الغساسنة دُول العرب المسيحيين خلفاء "بيزنطة" في "الشام"، الغساسنة دُول اتدمروا في حرب مع الفُرس سنة 614 ميلاديًا، والمناذرة حُكّام "الحيرة" حلفاء الفُرس قضى عليهم "كسرى" قبلها سنة 602 ميلاديًا، ودا، يا | Statement | Masri | 223 |
عزيزي، ساب فراغ أمني ضخم على حدود "الشام" و"العراق". في قلب الجزيرة العربية، الجيش كان متماسك، بعد ما أنهى حروب الرِدّة وحافظ على وحدة دولة الإسلام، وكان على استعداد إنه يوسّعها، الجيش دا عنده خبرات عسكرية وعنده ثقة بنفسه، واتجه بقى للفراغ اللي سابته قبائل الغساسنة والمناذرة وبدأ يقول: "الفراغ | Statement | Iraqi | 206 |
دا بيحصل فيه إيه؟ ما أستكشفه." خلاص، الصحرا اللي كانت منطقة عازلة بين القوتين الروم والفُرس أصبحت طريق مفتوح، ما فيش عيون استخبارات ترصد تحركات القبائل زي الأول، ودي حاجة خدمت الجيش العربي الجديد، لأنه قدِر يختار محاور هجوم غير متوقعة ويمشي في طرُق صحراوية مش مرصودة بسهولة. وعلى سنة | Question | Khaleeji | 205 |
633 ميلاديًا، كان الخليفة "أبو بكر الصدّيق" عنده جيش جاهز لطموحات أكبر، لـ"الشام"، ضد الروم، ولـ"العراق" ضد الفُرس. العرب، يا عزيزي، لأول مرة، بيقودوا فتوحات عالمية مع قوى كبرى، ومن هنا، بدأ يظهر نجم "خالد بن الوليد" كأبرز قائد في المعارك دي، قائد عسكري فذ، صعب أحكيلك عن معاركه كلها | Statement | Masri | 206 |
في حلقة واحدة، دا مقاتل على فراش الموت كان بيقول إنه شهد لوحده ما يُقارب مئة زحف، 100 معركة. ولكننا، يا عزيزي، في هذه الحلقة، هنقف على 3 معارك بس، وهما مش معارك عادية خالص، لأ، دي معارك فارقة، قادرين يكشفوا أسلوبه العسكري وعبقريته الحربية. خلّينا، يا عزيزي، نبدأ بأول | Statement | Masri | 197 |
معركة، المعركة اللي حصلت قبل وفاة النبي وقبل حروب الرِدّة، وقبل ما يبقى "خالد بن الوليد" قائد رسمي أصلًا، خلّينا، يا عزيزي، نروح لغزوة "مؤتة" سنة 8 هجريًا. بعد صُلح "الحديبية" سنة 6 هجريًا، اللي كان من شروطه هدنة 10 سنين بين المسلمين و"قريش"، تفرّغ النبي لنشر دعوته وبعت رسوله | Statement | Khaleeji | 212 |
"الحارث بن عمير الأزدي" لدعوة واحد من ملوك الغساسنة اسمه "شُرحبيل الغساني". "شُرحبيل"، يا عزيزي، مش مجرد بيرفض الدعوة، لأ، دا كمان بيقتل "الحارث"! وساعتها، قام رد المسلمين بحملة عسكرية حوالي 3000 مقاتل اتجهوا ناحية "البلقاء" في "الأردن"، عشان يعاقبوا الغساسنة اللي قتلوا المبعوث. المسلمين اتحركوا شمالًا، ولكن عند "مؤتة"... | Statement | Masri | 235 |
اتفاجئوا بجيش بيزنطي ضخم متحالف مع مين؟ مع الغساسنة. عشان كدا، كان عندهم قلب يقتلوا المبعوث! الحقيقة، يا عزيزي، إن جيش المسلمين كان قليل جدًا قُصاد قوة منظمة كبيرة زي دي، النبي وقتها كان مجهّز قيادة متسلسلة، "زيد بن حارثة"، ولو اُستشهد، يبقى "جعفر بن أبي طالب"، ولو اُستشهد، يبقى | Question | Khaleeji | 212 |
Subsets and Splits
No community queries yet
The top public SQL queries from the community will appear here once available.